KEO-OT-puheenjohtajat virtuaalitapaamien

6. syyskuuta 2021, 13-14

@TEAMS

**Osallistujat:**

|  |  |
| --- | --- |
| **UM KEO**  Riina-Riikka Heikka  Riikka Kangas  Tiina Kajakoski | **OT-Järjestöjen pj (syksy 2021)**  Tupuna Mäntysaari, PeLa  Saara Vuorensola-Barnes, CMI |

Agenda:

1. **ohjelmatukipäätökset, aikataulu 2021 sekä aikataulu myöntöön suhteutettujen uusien suunnitelmien ja budjettien toimittamisesta ministeriöön (kevät 2022?)**

Hakijoiden yhdenvertaisen kohtelun vuoksi, KEO-30 ei kommentoi ohjelmatukipäätösten tämän vuoden aikataulua eivätkä aikatauluja myöntöön suhteutettujen uusien suunnitelmien ja budjettien toimittamisesta ministeriöön millään tavalla, jotta kaikki hakijat saavat tiedon samanaikaisesti samaa kanavaa käyttäen. Koska käynnissä on avoin hakukierros, kommunikointi tapahtuu verkkosivujen kautta kaikille saman sisältöisesti. Totesivat, että päätökset tulevat vuoden 2021 loppuun mennessä (ei muutosta alkuperäiseen kesällä 2020 annettuun aikatauluun). Tänä vuonna tehtävät päätökset perustuvat olemassa oleviin valtuuksiin (ovat siis valtion budjetista luettavissa.)

Yritimme vielä ääneen ajatella mahdollista päivää, mihin mennessä tulisi toimittaa myöntöön suhteutetut uudet suunnitelmat ja budjetit ministeriöön, mutta sama juttu, ei kommenttia. Viime haun 2018-21 yhteydessä UM antoi hakijoille epävirallisen ennakkotiedon valtionavustuksen määrästä jo ennen vuoden 2017 loppua ja varsinaiset valtionavustuspäätökset laadittiin ministeriön toimesta alkuvuodesta 2018. Uudet suunnitelmat pystyimme toimittamaan ministeriöön silloin huhtikuun loppuun mennessä. KEO-30 mainitsi, että kevään 2022 aikataulua on tässä vaiheessa liian aikaista kommentoida.

1. **kumppanuusforum syksyllä 2021**

Ohjelmatukipäätökset ovat yksikön prioriteetti tälle syksylle ja heidän mielestään Kumppanuusfoorumi voisi olla hyvä siirtää alkuvuoteen 2022 (tammikuun loppu, humanitaarisen avun haun eli 15.1. jälkeen). Foorumi voisi toimia ns. kick off -tilaisuutena uudelle ohjelmatukikaudelle. Meistä ajatus tuntui hyvältä ja lupasimme palata asiaan OT-järjestöjen kokouksen jälkeen.

1. **keväällä aloitetut aamukahvitilaisuudet, jatketaanko näitä, teemat ja aikataulu?**

Niin järjestöjen puolelta kuin ministeriöstä on tullut hyvää palautetta keväällä pidetyistä tilaisuuksista ja näitä haluavat jatkaa. Ajatuksena on pitää nyt syksyllä 2021 kolme tapaamista, 1-2 virtuaalikahvit ja viimeinen olisi F2F- tapaaminen (tbc). Yksikössä olivat hahmotelleet mahdollisia aikatauluja tilaisuuksille seuraavasti:

1. Syyskuun loppu/lokakuun alku: (**tähän toivotaan järjestöiltä ideoita**)
2. Lokakuun loppu/marraskuun alku viestintä-aiheinen kahvihetki; aihe: ”UM:n tekemän perinteisen mielipidekyselyn ja järjestöjen omien kyselyiden havainnot”
3. Joulukuun alku –glögitilaisuus AVS Kalkun johdolla

1. **UM:n koronaohjeiden päivitys vuodelle 2022 siirtyvistä**

Normaalin käytännön mukaan lokakuun loppuun mennessä tulee hakea käyttötarkoituksen muutosta liittyen keskeisiin muutoksiin ja mikäli on tarkoitus siirtää varoja käytettäväksi vuoden 2022 aikana (tältä osin alustavat tiedot riittävät). Muutokset mielellään niin, että mikäli siirtyvät pystytään käyttämään maalis-huhtikuun aikana 2022, nämä raportoitaisiin vuoden 2021 vuosiraportin yhteydessä ja vuoden 2021 tilintarkastus kattaisi myös nämä kulut. Mikäli varojen käyttö siirtyy paljon myöhemmäksi, tulisi kaikki siirtyvät varat siirtää vuodelle 2022 niin, että ne myös raportoitaisiin vuoden 2022 ohjelmaraportoinnin yhteydessä sekä tarkastettaisiin vuoden 2022 tilintarkastuksen yhteydessä. Tämä siksi, että ohjelman raportointiaikataulu pysyy samana eikä jousta, vaikka osa varoista käytettäisiinkin vuoden 2022 aikana.

UM:n tekee arvion suhteessa kumppanin ohjelmaan ja valtionavustuspäätökseen. Kumppanijärjestön perustelut toteutuksen muutoksista ja viivästymisistä ovat keskeisintä. (Esim. Myanmarin pattitilanne jatkuu). Ulkoministeriö korostaa joustavuuden periaatteen jatkamista ja on ymmärrettävää, että jo tehtyihin muutoksiin tulee myös lisää muutoksia tilanteen kehittymisestä riippuen (esim korona, Myanmar, Afganistan).

Päivitetyt ohjeet löytyvät: [**https://um.fi/documents/397000/0/Korona+yleislinjaukset+ja+ohjeet+kj+toimintaan+p%C3%A4ivitys\_+omarahoitus+2021\_23062021.pdf/9038d6f7-660b-83b4-43a8-c283fcefb164?t=1624537669493**](https://um.fi/documents/397000/0/Korona+yleislinjaukset+ja+ohjeet+kj+toimintaan+p%C3%A4ivitys_+omarahoitus+2021_23062021.pdf/9038d6f7-660b-83b4-43a8-c283fcefb164?t=1624537669493)

1. **Monitorointimatkat. Onko UM aloittanut jo matkat? Evästyksiä järjestöille.**

UM ei ole aloittanut monitorointimatkoja, vaan jatkaa toistaiseksi pääasiallisella etätyösuosituksella. Edustustot huolehtivat Suomen eduista maailmalla ja voivat tarvittaessa monitoroida. UM toivoo, että voivat osallistua esim. järjestöjen virtuaalimonitorointeihin ja heille saa edelleen jakaa monitorointimateriaalia ja kutsuja virtuaalitapaamisiin.

**AOB**: yksikössä on tällä hetkellä 12 henkilöä töissä. Mirja Tonteri on jäämässä eläkkeelle. Toivottiin, että järjestöt ilmoittaisivat omalle vastuuvirkamiehelle mahdollisista muutoksista järjestöjen yhteyshenkilöissä, jotta tieto kulkee oikeille henkilöille.

 END. SVB/CMI; TM/PeLa